“KTC-AEONTS” ร่วงหนัก! เซ่น ธปท. คลอดแผนช่วย “ลูกหนี้ดี” ลดดอกเบี้ยเหลือ 7-12%
“KTC-AEONTS” ร่วงหนัก! เซ่น ธปท. คลอดแผนช่วย “ลูกหนี้ดี” ลดดอกเบี้ยเหลือ 7-12%
“KTC-AEONTS” ร่วงหนัก! เซ่น ธปท. คลอดแผนช่วย “ลูกหนี้ดี” ลดดอกเบี้ยเหลือ 7-12%
9 ธ.ค. 2562

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 11.45 น. อยู่ที่ระดับ 39.50 บาท ลบ 1.75 บาท หรือ 4.24% สูงสุดที่ระดับ  41 บาท ต่ำสุดที่ระดับ 39.25 บาท ด้วยมูลค่าการซื้อขาย 263.49 ล้านบาท
ขณะเดียวกันราคาหุ้น บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS อยู่ที่ระดับ 183 บาท ลบ 5.50 บาท หรือ 2.92% สูงสุดที่ระดับ 185 บาท ต่ำสุดที่ระดับ 182.50 บาท ด้วยมูลค่าการซื้อขาย 38.77 ล้านบาท
ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ราคาหุ้นในกลุ่มไฟแนนซ์เช้านี้รับแรงกดดันจากรายงานข่าวที่ออกมาล่าสุดระบุว่า ธนาคารแห่งประเทศไทย (ธปท.) มีแผนเข้าไปช่วยเหลือ “ลูกหนี้ดี” ในกลุ่มสินเชื่อบัตรเครดิตและบัตรกดเงินสด เพื่อลดภาระหนี้ให้กับลูกหนี้ในกลุ่มดังกล่าว ผ่านโครงการ “รีไฟแนนซ์”
โดยลูกหนี้ที่เข้าโครงการนี้จะได้รับการคิดอัตราดอกเบี้ยเพียง 7-12% จากปกติอัตราดอกเบี้ยอยู่ที่ระดับ 18-28% ซึ่ง ธปท. อยู่ระหว่างพิจารณารายละเอียดของโครงการดังกล่าว คาดว่าจะมีความชัดเจนภายในต้นปี 2563
อย่างไรก็ตาม ประเด็นดังกล่าวสร้างแรงกดดันให้กับหุ้น KTC และ AEONTS ปรับตัวลดลงอย่างหนักในช่วงเช้าของวันนี้